google/wiki40b huggingface dataset:
Foreningen for internasjonale vannstudier

Foreningen for internasjonale vannstudier (FIVAS) ble etablert i 1988 og er en frivillig organisasjon basert i Oslo som arbeider for å kartlegge konsekvenser av vannrelaterte prosjekter og utbygginger i sør. FIVAS følger med på prosjekter der norske aktører deltar, og forsøker å hindre norsk deltagelse i prosjekter med store negative konsekvenser for mennesker og natur. Et særlig fokusområde for FIVAS har vært utbygging av vannkraftverk i land i sør hvor norsk næringsliv har vært involert. Blant utbyggingene som FIVAS har jobbet for å stanse, finner vi Mekong i Laos, Narmada i India og Biobío i Chile.

Organisasjon

FIVAS samarbeider med grupper som blir berørt av prosjektene i sør og andre miljø- og solidaritetsorganisasjoner både i Norge og internasjonalt. FIVAS har som sitt mål å bidra til at informasjon fra berørte grupper når fram til norske beslutningstakere i det offentlige og i privat næringsliv, der Norge er involvert i utbyggingsprosjekter.
EM i friidrett 2002

EM i friidrett 2002 ble arrangert i München 6. – 11. august. Konkurransene ble arrangert på Olympiastadion fra 1972. Maratonløpet fulgte en rundløype i sentrum av byen, med start og mål på stadion.
Det deltok utøvere fra 47 land. Høydepunktene var ny verdensbestenotering på 50 km kappgang av Robert Korzeniowski og ny europarekord på 10000 meter av Paula Radcliffe.
Weeds

Synopsis

Serien utspiller seg i det fiktive vesle nabolaget Agrestic («agrestic» er et engelsk ord som betyr karakteristisk for jorder og landet).
Den tilsynelatende fredelige California-forstaden utenfor Los Angeles er hjem for Nancy Botwin (Mary-Louise Parker) hvis ektemann plutselig dør. Nancy begynner å omsette marihuana til lokalbefolkningen i forstaden hun bor i for å spe på husholdningen samtidig som hun opprettholder en øvre middelklasses fasade utad. Agrestic har en offentlig skole der Nancys barn Silas (Hunter Parrish) og Shane (Alexander Gould) går. Mrs. Botwin, sammen med sin skjønnhetsfikserte venninne Celia Hodes (Elizabeth Perkins) er medlem i skolens foreldreforening, der Celia er president. Heylia James som blir assistert av sin nevø Conrad, forsyner Nancy med marihuana. Andy Botwin, bror til Nancys avdøde mann, er familiens sorte får og er en stadig kilde til ugagn.
International Alliance of Women

Historie

Initiativet til å etablere organisasjonen kom fra amerikanske tilhengere av kvinnelig stemmerett, som var frustrerte over at International Council of Women vegret seg for å støtte kvinnelig stemmerett. Beslutningen om å etablere IAW ble tatt i Washington D.C. i 1902. Organisasjonen ble formelt etablert i Berlin i 1904, under navnet International Woman Suffrage Alliance (IWSA). Norsk Kvinnesaksforening var blant organisasjonene som deltok i etableringen av IAW. Det ble senere holdt kongresser i bl.a. København (1906), Amsterdam (1908), London (1909) og Stockholm (1911). IWSA utga også tidsskriftet Jus Suffragii. IWSI la seg på en moderat linje, påvirket av Millicent Fawcett, og tok avstand fra militante suffragetter som Emily Pankhurst. På kongressen i 1906 avslo organisasjonen søknad om medlemskap fra Women's Social and Political Union.
På slutten av 1920-tallet endret organisasjonen navn til International Alliance of Women for Suffrage and Equal Citizenship, og i 1946 ble navnet endret til bare International Alliance of Women.
Organisasjonens første president var Carrie Chapman Catt, som også grunnla League of Women Voters i USA. Det første styret bestod i tillegg til Catt av Anita Augspurg (1. visepresident), Millicent Fawcett (2. visepresident) og Rachel Foster Avery (sekretær).
Sluttstykke

Sluttstykke eller bolt er en bevegelig del i et skytevåpen eller kanon som har til formål å hente patroner fra våpenmagasinet og føre dem til kammeret i løpet. Sluttstykket utgjør normalt bakveggen i kammeret og vil sammen med patronen gass og trykk å komme ut bakveien ut ved avfyring. På geværer og noen kanoner fjerner også sluttstykket de brukte tomhylsene.
I de fleste sluttstykker sitter også tennstempelet, som gir muligheten til å avfyre patronen. Sluttstykket er koblet til en eller annen form for mekanisme som gjør det mulig å bevege det fram og tilbake i glidekassa. Sluttstykket regnes i våpenloven som en vital del i et våpen. På halvautomatiske pistoler heter sluttstykket sleide.
Villa Las Estrellas

Villa Las Estrellas (spansk: Stjernebyen) er en chilensk by i kommunen Antártica i provinsen Antártica Chilena i Antarktis. Den ligger innenfor militærbasen Base Presidente Eduardo Frei Montalva på King George Island. Den er den ene av to sivile bosetninger i Antarktis, den andre er den argentinske Esperanza-basen. Villa Las Estrellas har en befolkning på 100.
Byen har egen skole, bank og postkontor, som formidler post til alle de chilenske bosetningene i Antarktis.
De som skal bo der over en lengre periode må fjerne blindtarmen før de flytter inn, ettersom ingen av de få legene som arbeider der er kirurger, og nærmeste store sykehus ligger mer enn 1000 km unna.
Den årlige gjennomsnittstemperaturen er -2,3 °C.
Barkglansbiller

Utseende

Dette passer på underfamilien Ceryloninae, som er den eneste som forekommer i Nord-Europa. De andre underfamiliene er ofte kortere, rundere og mer hvelvede, og kan ha tydelige hår. Knøttsmå til små (0,8 – 3 mm), avlange, flate, glatte, blanke, mørkt rødlige eller gulbrune biller. Hodet er forholdsvis lite, fasettøynene er ganske små, sterkt utstående, med grove fasetter. Antennene er nokså korte, 6-11-leddete, med en kraftig, 1-3 leddet kølle ytterst. Brystskjoldet (pronotum) er omtrent firkantet sett ovenfra, bredere enn langt, grovt og spredt punktert og temmelig blankt. Dekkvingene er parallellsidige og har tydelige punktrekker, beina er ganske korte og slanke.

Levevis

Barkglansbillene finnes vanligst under barken på døde trær, men kan også forekomme i kompost og annet råtnende plantemateriale. Man vet lite konkret om biologien deres men man antar at de er rovdyr som lever av andre smådyr. De synes sjelden å være spesielt tallrike men de er lette å overse på grunn av sin beskjedne størrelse.

Kilder

Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Tata (Ungarn)

Historie

Stedets historie går tilbake til det 11. århundre og stammer fra et Benediktinerkloster. Tata blir første gang betegnet som by i 1388 av kong Sigismund. Samtidig ble også borgen Öregvar (den gamle borgen) bygget av familien Lackfis ved Öregsjøen. Mellom 1397 og 1409 bygget kong Sigismund borgen om til kongelig slott. Kong Matthias omformet borgen i 1467–1472 til renessansestil. Under tyrkerkrigene var borgen et viktig ledd i forsvarssystemet mot tyrkerne. Etter at tyrkerne var fordrevet (1727) ble borgen overtatt av familien Esterházy.
Den engelske parken ligger ved den andre store sjøen i Tata, Csekesjøen.
Sportsklatring

Sportsklatring er en gren innen aktiviteten klatring. Sportsklatring innebærer klatring på ferdig tilrettelagte klatrevegger, utendørs eller innendørs. Rutene er sikret med borebolter, og det kreves mindre utstyr og kunnskap om sikring og tauarbeid enn ved tradisjonell fjellklatring. Sportsklatring er den mest utbredte formen for klatring på verdensbasis, og er også en konkurranseidrett, og gren under Sommer-OL i 2020.
Paradise Bay

Paradise Bay (også kalt Paradise Harbour) er en bukt på Den antarktiske halvøy som er flittig benyttet som havn av cruiseskip. Bukta er omgitt av høye fjell og kalvende isbreer.
5. desember 2005 møttes for første gang to Hurtigruteskip på den sørlige halvkule, da MS «Nordnorge» og MS «Nordkapp» anløp Paradise Bay.
Det ligger to forskningsstasjoner her, Almirante Brown (Argentina) og Gonzáles Videla (Chile). En minnestein etter Jostein Helgestad som omkom på Monica Kristensen Solås' tredje sydpolsekspedisjon i 1993 er reist nær den argentinske stasjonen.
Periphery

Periphery er et progressiv metal-band fra Washington D.C i USA. Bandet ble dannet i 2005 og består av vokalist Spencer Sotelo, gitaristene Misha Mansoor, Mark Holcomb og Jake Bowen og trommeslageren Matt Halpern. Siden 2010 har de utgitt fem studioalbum, hvor det siste har tittelen Periphery III: Select Difficulty.

Historie

Bandet ble dannet i 2005 da Misha Mansoor ble mer kjent for musikken sin på nettet, blant annet på siden Soundclick, i tillegg til at han produserte sin egen musikk. Han spilte i begynnelsen både gitar og trommer, men senere fant han medlemmer slik at han kunne spille gitar fast i bandet. 20. april 2010 ble Periphery utgitt og kom på 128. plass på Billboard Top 200.
Sing Sala Bim

Sing Sala Bim var Norges bidrag til Underholdningsfestivalen i Montreux i 1974. Produksjon og regi: Erik Diesen og Robert Williams. Bidraget ble skrevet av Yngvar Numme og Alfred Næss.
Lengde: 35 minutter.
Showet ble sendt på NRK TV 21. april 1974.
Det vant bronserosen i Underholdningsfestivalen.
Cillium

Utbredelse

Arten lever på Madagaskar.
Symfonisk metal

Symfonisk metal (eller symphonic metal) er en musikksjanger som stort sett brukes som et tillegg til en annen heavy metal-sjanger. Symfoniske metal-band legger ofte sterkt fokus på keyboard eller orgel i produksjonen, og kan bruke elementer som opera/teater-inspirert vokal og orkestrerte partier eller sanger.
Euprionota

Utseende

Middelsstore (ca. 6-7 millimeter), avlange, nærmest pileformede, mørke bladbiller. Oversiden er tett og kraftig punktert, ujevn og knudrete. Hodet er nokså lite, pannen med 3-5 lengdefurer, antennene kraftige, holdes gjerne samlet og framoverrettet. Pronotum er trapesformet. Antennene består av 8 ledd og er middels lange. Dekkvingene er bredest ved bakkanten, beina temmelig korte. Dekkvingene har 8 punktstriper, i alle fall ved roten, og en skarp, lyreformet opphøyd ribbe i den midtre delen, også to mindre påfallende ribber.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Denne slekten omfatter arter som lever på kurvplantefamilien.

Utbredelse

Slekten er utbredt fra Mexico i nord til Costa Rica i sør.
Achalasi

Symptomer

Det vanligste symptomet er vansker med å svelge mat. Det oppleves ved at man svelger maten, men det bygges opp et trykk i spiserøret som er ubehagelig eller vondt. Dersom maten ikke kan presses ned ved gjentatt svelging, vil maten ofte komme opp igjen ufordøyet. Det vil da ikke være noen sur smak på denne, siden den ikke har vært nede i magesekken. I tidlige stadier er dette korte «pauser» i gjennomflyten, og i sene stadier kan det være umulig å få ned mat eller drikke på mange timer. 
Symptomene på Achalasi behøver ikke dukke opp tidlig, selv om tilstanden er medfødt. Det finnes mange tilfeller der symptomene dukker opp i tenårene eller senere.

Lindring

Mange som lever med Achalasi opplever god nytte av å drikke mye til maten når man spiser. Dette vil øke muligheten til å få maten helt ned i første forsøk, da maten blir mer flytende.
Et annet råd er å sitte rett når man spiser. Rett rygg øker spiserørets bevegelsesfrihet, og kan avhjelpe noe.

Behandling

Achalasi kan blokkes ut, behandles toksikologisk eller opereres, men kan ikke helbredes totalt.
En utblokking medfører nedføring av en vannballong ned i spiserøret. Denne føres ned til lukkemuskelen hvorpå denne strekkes ut til et forhåndsbestemt mål for å gjøre den slakkere permanent.
Toksikologisk behandling medfører en innsprøytning av en Botox-liknende gift i lukkemuskelen, for å få denne til å lukke dårligere.
Et kirurgisk inngrep gjøres ved en snitting i lukkemuskelen for å gjøre denne svakere. Tidligere var et slikt inngrep en stor operasjon som ofte ble utført gjennom ryggen. Nå kan dette utføres med kikkhulls-kirurgi.

Bivirkninger

Etter Achalasi-behandling er lukkemuskelen svekket i sin evne til å holde syre nede i magesekken. Dette kan medføre sure oppstøt og/eller syreskader i spiserøret som kan gi brystsmerter.

Tilbakefall

Det er ikke uvanlig at Achalasi-pasienter får tilbakefall etter en tid, og må inn til ny behandling.
Bettna

Bettna er et tettsted i Flen kommune i Södermanlands län i Södermanland i Sverige. I 2010 hadde tettstedet 412 innbyggere.
Zamboanga del Sur

Politisk inndeling

Zamboanga del Sur er delt i 2 «cities» (bykommuner) og 26 «municipalities» (landkommuner).
Tsjkalovsk

Tsjkalovsk (russisk: Чка́ловск) er en by i Nizjnij Novgorod oblast i Russland. Byen ligger ved Volgas høyre bredd, 70 km nordvest for Nizjnij Novgorod (veiavstand 95 km). Innbyggertall: 13 400 (2005 est), 13 856 (folketelling 2002), 15 059 (folketelling 1989).

Historie

Bosetningen har vært kjent siden 1100-tallet som Vasiljovo sloboda, oppkalt etter grunnleggeren, fyrst Vasilij Jurijevitsj, sønn av Jurij Dolgorukij. Territoriet tilhørte lenge fyrst Sjujskij, som etter hvert ble Tsar Vasilij IV av Russland.
Den berømte russiske piloten Valerij Tsjkalov ble født i Vasiljovo i 1904. I 1937 ble Vasiljovo oppkalt Tsjkalovsk etter han, og i 1955 fikk bosetningen bystatus. Størsteparten av landsbyen ble oversvømt av Gorkij-reservoaret etter byggingen av Gorkij vannkraftverk i 1955.
Baden-Württembergs landdag

Valgordningen

Velgerne i Baden-Württemberg får i motsetning til ved de fleste av landdagsvalgene i Tyskland forøvrig og ved valget til Forbundsdagen, bare én stemme. Landdagen skal ha minst 120 medlemmer. Den som får flest stemmer i en av de 70 valgkretsene mottar et direktemandat. Dersom et parti i et Regierungsbezirk får flere stemmer enn oppnådde direktemandater tilsier, oppstår såkalte andremandater for partiet. Motsatt vil et parti som i et Regierungsbezirk har fått flere direktemandater enn antall stemmer ha oppnådd såkalte overskuddsmandater. I det siste tilfellet blir imidlertid landdagen utvidet slik at styrkeforholdet mellom partiene blir i samsvar med valget.
Du'an Yao

Du'an (kinesisk: 都安瑶族自治县; pinyin: Dū'ān yáozú Zìzhìxiàn) er et autonomt fylke i den autonome regionen Guangxi en Folkerepublikken Kina. Det ligger i byprefekturet Hechi.
Befolkningen var på 625 130 innbyggere i 1999.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Bart De Wever

Generelt

De Wever er utdannet som historiker (lisensiat katolsk universitet Leuven og UFSIA, aggregat). Som student var han medlem av det Liberalsk Flamske Forbundet i Antwerpen, av KVHV-Antwerpen og KVHV-Leuven. Han var redaktør fra Tegenstroom ('Motstrøm'), et flamsk blad og fra Ons Leven ('Vårt Liv').
Hans opinion og visjon om verden finner man i columner i noen flamske aviser (som i De Morgen og De Standaard).
De Wever kaller seg selv konservativ. Han har beundring for den konservative filosofen Edmund Burke og dens burkeanske konservatismen. Han liker også gjerne den britiske psykiateren Anthony Daniels (bedre kjent under hans pseudonym Theodore Dalrymple).
De Wever giftet seg med Veerle Hegge den 12. januar 2008 og er far av fire barn.

Politisk karriere i N-VA

De Wever er medlem i det Daglige Rådet, er partistyremedlem og partirådgivermedlem. I 1996 ble han valgt ut som disktriktsrådgivermedlem fra Berchem i Antwerpen kommune og i 2004 ble han kåret til flamsk parlementsmedlem.

Etter et kongress fra partiet i det samme året ble han kåret – som enige kandidat – til partiformann med 95% av alle stemmene.

De Wever var som formann i N-VA, kartellpartner av CD&V, én av medlemmene i de langsomme forhandlingene i 2007 for en reform av en ny belgisk føderal regjering.
De flamske valgene den 7. juni 2009 ledet De Wever og hans parti til en seier med 13% av stemmene. Året etter, ved føderalvalgene den 13. juni, vant De Wever og hans N-VA valget, med et meget stort resultat (31.7% av stemmene for statusen hans i Flanderns Senat). Han fikk personlig 785.776 fortrinnsrett stemmegivninger.
Torsdag, den 17. juni 2010 utnevnte Kong Albert II ham til informatør, rett etter valgene i 2010. De Wever aksepterte denne oppgaven, men mislyktes, etter at sosialistene i Vallonia forkastet hans skriftlig arbeid for å kunne danne en ny regjering. Ett år etter valgene da Elio Di Rupo fra det samme sosialistiske partiet skrev ferdig sitt arbeid, gjorde De Wever akkurat det samme og skjøt ned arbeidet. De Wever håpet at han skulle få støtte i sin beslutning av de andre flamske høyrepartiene, men de var uenige med ham. I sommeren 2011 bestemte De Wever at han skulle trekke seg i forhandlingene, fordi han mente at arbeidet til Di Rupo ikke var tilfredsstillende og at N-VA ikke kunne akseptere "et slikt tilbakeskritt" for flamlenderne.
Prosicela

Utseende

Middelsstore, bredt ovale, blankt svarte bladbiller uten metallglans, dekkvingene med gule tegninger.

Utbredelse

Slekten er utbredt i Mellom- og Sør-Amerika, fra Guatemala i nord til Peru i sør.
Paktoxotus

Utseende

En middelsstor, slank, brunlig trebukk. Antennene er tynne, lengre enn kroppen. Pronotum er sylindrisk. Dekkvingene er nesten jevnbrede, med lyse lengdestriper av fine hår. Beina er middels lange og slanke.

Levevis

De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive men er helt harmløse for mennesker.

Utbredelse

Slekten er bare kjent fra Pakistan.
Peugeot 404

Bilder

Klikk på bildene for å se dem i stort format.
Coimbatore internasjonale lufthavn

Coimbatore internasjonale lufthavn (tidligere Peelamedu Civil Aerodrome) (IATA: CJB, ICAO: VOCB) er Coimbatores hovedflyplass. Den ligger i Peelamedu i Syd-India, om lag 13 km fra byens sentrum. Den er den 15. største flyplassen i India og har forbindelse til syv byer i India og tre internasjonale destinasjoner.

Forbindelser

Flyplassen ligger ved Avinashi Road, om lag 10 km fra bussterminalen i sentrum. Det er også hyppig bussforbindelse fra Gandhipuramn bussterminal og fra Singanallur og Ukkadam. Fra jernbanestasjonen i Coimbatore er bussforbindelse 24 timer i døgnet.

Selskaper og destinasonjer

Primært en innenriks flyplass har den konsesjon på internasjonal trafikk og har, siden 2006 hatt visse internasjonale ruter, primært til og fra Sharjah og siden 1990-tallet til og fra Singapore og siden 2006 har SriLankan Airlines operert fra Colombo før den av sikkerhetsmessige grunner ble suspendert.. flyDubai har vist interesse i å fly fra Dubai.og Air Carnival, et regionalt selskap planlegger å begynne, fra 2015 å bruke passen som sin hovedbase (main hub)  Flyplassen vil bli TruJets base når den begynner å utvide sine operasjoner. De regionale selskaper, Air Pegasus og Air Kerala har vist interesse i å fly på Coimbatore.
Typhedanus

Utseende

Middelsstore (vingespenn 40-50 millimeter), brune smygere. Noen arter har bakvingene trukket ut til stjerter. Oversiden er gjerne ensfarget brun bortsett fra at bakvingenes bakkant kan være lysere, undersiden er mer spraglete.

Levevis

I alle fall noen av artene lever på tørr buskmark (chaparral) der larvene utvikler seg på busker i erteblomstfamilien.

Utbredelse

Artene er utbredt i Sør- og Mellom-Amerika, noen går nord til det sørvestlige USA.
Lakselv lufthavn, Banak

Historie

Sett ovenfra ligner Banakhalvøya en hjørnetann. Formen har gitt opphav til navnet. Banak er en form av det samiske ordet bænnike, som på norsk betyr tann.
Lufthavnen ble opprinnelig etablert som feltflyplass for Hærens flyvevesen i 1938, med en liten grusstripe, den gang på tvers i forhold til dagens rullebane. Den gamle stripen er ennå synlig som et område med lite vegetasjon og hadde omtrentlig baneretning 11/29.
Under andre verdenskrig ble flyplassen kraftig utbygget av den tyske okkupasjonsmakten, med blant annet hangarer, verksted og sykehus i tillegg til stillinger for forsvar. Bygninger og installasjoner ble ødelagt av okkupantene da de trakk seg tilbake i 1944. Til forsvar av flyplassen ble Banak fort anlagt.
Etter krigen overtok det norske Luftforsvaret, men rullebanens plankedekke ble «kannibalisert» på grunn av materialmangel under gjenreisningen etter nedbrenningen av Finnmark. Fra 1951 var rullebanen ubrukelig og aktiviteten fikk et midlertidig opphold.
I 1963 ble lufthavnen gjenåpnet med ny rullebane, som i ettertid har blitt utvidet og oppgradert flere ganger for å tilfredsstille militære og sivile behov. En del av dette ble finansiert av NATO, gjennom det såkalte infrastrukturprogrammet. Gjenåpningen var også starten på sivil rutetrafikk til Lakselv, som ble innlemmet i rutenettet samtidig med Alta lufthavn og Kirkenes lufthavn, Høybuktmoen.

Destinasjoner og ruter

Sivilt betjenes lufthavnen i dag primært av Widerøe med flere daglige avganger til Tromsø. Avgangene korresponderer med videreforbindelser til blant annet Oslo.
Om sommeren benyttes lufthavnen til charterflyvninger til ulike destinasjoner Syd-Europa. 
Luftforsvaret er representert med Stasjonsgruppe Banak, hvor blant annet to av Forsvarets Sea King redningshelikoptre er stasjonert. Disse tilhører 330-skvadronen, som har sin base på Sola.
Sommeren 2011 etablerte Norwegian en sommerrute til Oslo som et prøveprosjekt. Denne ruten ble betegnet som en suksess, og flyselskapet har videreført ruten de påfølgende somrene. SAS forsøkte seg i 2009 med sesongrute til Oslo. Ruten ble en såpass stor suksess at flyselskapet måtte erstatte det opprinnelig oppsatte Boeing 737-500 med større Boeing 737-800 på flere av avgangene. Denne ruten ble imidlertid ikke videreført sommeren etter.

Trafikk

I 2011 ble lufthavnen benyttet av 66 811 passasjerer, fordelt på drøyt 3 564 flybevegelser, inkludert transit og internasjonale flyvninger. Selv om lufthavnen har beskjedne passasjertall å vise til, er den av Avinor definert som regional lufthavn.
Dens lokalisering, det militære nærværet og det at den har en av landets lengste rullebaner at den til tider får eksotisk besøk. Så sent som 11. mars 2015 var et av verdens største serieproduserte fly, et Antonov An-124, på besøk. Uka før hadde flyplassen flere besøk av C-17 Globemaster i forbindelse med militærøvelsen Joint Viking 2015.
Texas Health Presbyterian Hospital Dallas

Texas Health Presbyterian Hospital Dallas er et hospital i området Vickery Meadow i Dallas i Texas i USA. Sykehuset ble åpnet i 1966. Det har 898 sengeplasser og ca 1200 leger (pr 2014).
Umeå kommune

Geografi

Skogkledd åslandskap med store myrområder. Flere dalfører strekker seg fra innlandet ut mot en skogskledd kystlette mot Kvarken og Østersjøen. Umeälven munner ut ved Umeå.
E4 og E12 går gjennom kommunen. Umeå er knytta til det svenske jernbanenettet gjennom Botniabanan og jernbanelinjen Vännäs–Umeå–Holmsund. Umeå flyplass har daglige ruteflygninger til flere destinasjoner i inn- og utland.  Det er fergeforbindelse til Vasa i Finland.

Samisk språk

Samisk har status som offisielt minoritetsspråk i kommunen og Umeå kommune inngår i forvaltningsområdet for samisk språk i Sverige.
Clavinet

Clavinet er et elektromekanisk musikkinstrument som ble produsert av selskapet Hohner i forskjellige modeller mellom 1964 og 1982. Instrumentet er et slags elektrisk forsterket klavikord. Clavinetten har tangenter med gummikledte metalltunger på undersiden, som slår på sine respektive strenger (vanlige elgitarstrenger), hvor lyden tas opp av to lange mikrofoner (s.k. «Single-Coil»-mikrofoner), for siden å forsterkes via en ekstern instrumentforsterker.
Clavinetten er mest brukt innen funk og reggae, men brukes generelt i alle typer populærmusikk.
Europa TV

Europa TV (også kjent som Europa-kanalen) var en felles-europeisk TV-kanal som eksisterte fra 1985 til 1986. Den var eid av de nasjonale kringkastingsselskapene ARD, RTÉ, RAI, NOS og RTP. 
Kanalen hadde ambisjoner om å bli en paneuropeisk kanal tilpasset flere språk. Den sendte bare i Nederland i starten, men i løpet av 1986 ble den tilgjengelig i de fleste land i Vest-Europa. Den avsluttet sine sendinger allerede i november 1986 på grunn av høye driftskostnader.